แม่ของผมมีอาการปวดบริเวณต้นขาแบบหายๆปวดๆ แม่ผมมีน้ำหนักเยอะ มีวิธีแก้ยังไงควรงดอาหารประเภทไหนเราควรกินอาหารประเภทไหน
สวัสดีค่ะ อาการปวดต้นขา อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นปวดตึงๆ ถ้ามีน้ำหนักมาก อาจมีโอกาสเป็นได้มากขึ้น-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดกล้ามเนื้ออักเสบจากการใช้งานเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวด้วย แนะนำการพักการใช้งานที่กล้ามเนื้อที่ปวดก่อนค่ะ อาจจะงดการออกกำลังหนักๆหรือการนั่งทับขาร่วมด้วย และรับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ และหากลดน้ำหนักได้ อาการน่าจะทุเลาลงได้บ้างค่ะ โดยการลดน้ำหนักควรทำอย่างปลอดภัย เช่นออกกำลังกายเบาๆเช่นเดินหรือวิ่งเหยาะๆ รับประทานอาหารเน้นผักผลไม้ ลดอาหารจำพวกแป้งและไขมันหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติมค่ะ